Καλαμάκι Ηρακλείου

Το Καλαμάκι είναι παραθαλάσσιος οικισμός της Κρήτης στην Περιφερειακή Ενότητα Ηρακλείου. 

 Γενικά στοιχεία 
αριστερά|μικρογραφία|Η παραλία στο Καλαμάκι
Το Καλαμάκι βρίσκεται στα νότια παράλια του νησιού, στο Λιβυκό πέλαγος και τον Όρμο Μεσαρά σε απόσταση 15 χιλιόμετρα Δ.-ΝΔ. από τις Μοίρες (έδρα του δήμου) και 9 χιλιόμετρα νότια από το Τυμπάκι. Ανατολικά του είναι το Καμηλάρι ενώ δίπλα και νότια το Νέο Καλαμάκι που αποτελεί πολεοδομική συνέχειά του.   

Δημιουργήθηκε από τους κατοίκους του Καμηλαρίου ως παραθεριστικός οικισμός και είναι γνωστό  για την παραλία του η οποία αποτελεί τμήμα της τεράστιας παραλίας που ξεδιπλώνεται κατά μήκος του Κόλπου της Μεσαράς (μια από τις μεγαλύτερες παραλίες της Κρήτης).   

Απογράφεται επίσημα ως ξεχωριστός οικισμός για πρώτη φορά το 1971 στην τότε κοινότητα Καμηλαρίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Καμηλάρι και τον Άγιο Ιωάννη αποτελούν την Κοινότητα Καμηλαρίου, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 133 κάτοικοι ενώ με αυτήν του 2011 είχε 106«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10870 (σελ. 396 του pdf). 

 Παραπομπές 

Καλαμάκι
Καλαμάκι